  Наталья Тетерина 10-тӥ куартолэзе Ижкарлэн но Удмуртилэн митрополитэз Викторин котырес арессэ пусъе. Кызьы ивортэмын Ижкарысь но Удмуртиысь епархилэн сайтаз, владыкалы 65 арес тырмиз. ВАТСАН Элькунлэн духовенствоезлэн кивалтӥсез Сарапулын 1953-тӥ арын вордскиз. Со Педагогикая удмурт кун институтэз йылпумъяз но армие ветлӥз. Собере Казаньысь Никольской кафедральной черкын пӧртэм кылзӥськонъёс быдэсъяз. 1979-тӥ арын диакон луиз, 1983-тӥ арын священник сан басьтӥз. Митрополит луытозяз владыка Бигер, Пор но Удмурт АССР-ъёсысь пӧртэм черкъёсын ужаз. Вить ар талэсь азьвыл архиерей сан басьтӥз. Владыкалэн юрттэменыз Удмуртиын, Татарстанын но Марий Элын трос черкъёс тупатэмын но пуктэмын вал. Соос пӧлын Ижкарысь Александр Невскийлэн но Архангел Михаиллэн кафедральной черкъёссы. Котырес аресэныз митрополитэз ӟечкылазы кун удысэтын ужасьёс, мер ужасьёс,мукет улосвылъёсысь  архипастыръёс, вӧсьчиос но Москваысь но быдэс Россей кунысь патриарх Кирилл. Тегъёс: Ижкар МитрополитВикторин Удмуртия вӧсьлык  